
Ministru kabineta noteikumi Nr. 36
Rīgā 2025. gada 14. janvārī (prot. Nr. 2 27. §)
Grozījumi Ministru kabineta 2012. gada 9. oktobra noteikumos Nr. 695 "Kārtība, kādā piešķir un finansē asistenta pakalpojumu izglītības iestādē"
Izdoti saskaņā ar Invaliditātes likuma 12.panta piekto un septīto daļu
· Izdarīt Ministru kabineta 2012. gada 9. oktobra noteikumos Nr. 695 "Kārtība, kādā piešķir un finansē asistenta pakalpojumu izglītības iestādē" (Latvijas Vēstnesis, 2012, 164. nr.; 2013, 218. nr.; 2020, 247. nr.; 2021, 123A. nr.; 2022, 77. nr.; 2023, 25., 72., 246. nr.) šādus grozījumus:
· 1. Izteikt 10.2. apakšpunktu šādā redakcijā:
· "10.2. valsts nodrošināto atlīdzību par vienu asistenta pakalpojuma stundu 5,72 euro apmērā, tai skaitā darba samaksu, valsts sociālās apdrošināšanas obligātās iemaksas un iedzīvotāju ienākuma nodokli;".
· 2. Papildināt ar 16.2 punktu šādā redakcijā:
· "16.2 Šo noteikumu 10.2. apakšpunktā noteikto valsts nodrošināto atlīdzību par vienu asistenta pakalpojuma stundu 5,72 euro apmērā piemēro no 2025. gada 1. janvāra."

